钦定古今图书集成/明伦汇编/闺媛典/第129卷 > 徐洪侧室王氏
## 钦定古今图书集成/明伦汇编/闺媛典/第129卷 > 徐洪侧室王氏

按《衢州府志》：“王氏，州判徐洪侧室。洪宦宿州纳王，与
嫡刘俱孕。刘生子，公迎病且亡，以公迎托王氏乳。既
而王亦生子，曰：‘吾不忍负嫡母托也’。弃其子而乳公
迎。未几洪死，王年二十四，为嫡抚孤，茕茕苦守。公迎既食廪学宫。元孙九经亦领乡荐。未几，子夭，孙亡，一
恸而绝。”